Steven L Anderson - Afrikaans: 2016
Dit gebeur gereeld dat mense sondes pleeg wat ernstige nagevolge dra en onherstelbare skade doen aan hul lewens. As jy een van hulle is, moenie die houding inneem dat jy nou gefaal het en daardeur kan jy nie meer God dien nie. Moenie die straf erger maak deur nog meer sondes te pleeg nie.
Almal van ons het al van sekere paaie in ons lewens afgedwaal, maar God kan ons nog op soveel maniere gebruik.
Toe die kinders van Israel uitvind dat hulle nie in die beloofde land sou ingaan nie, was dit nie die tyd om op Moses op te gee en hom te verlaat nie. Hulle het nogsteeds die verantwoordelikheid gehad om by God se kinders te bly en hulle eie kinders groot te maak. Net omdat ouers foute in hul lewens gemaak het, beteken dit nie dat God hierdie ouers nie kan gebruik om godvresende kinders groot te maak nie.
Miskien sal julle kinders grootword en doen wat julle veronderstel was om te doen.
Die vrou by die put het ‘n gemors van haar lewe gemaak, tog was sy gebruik om ander mense oor Christus te vertel. Miskien is jy al menigmale geskei of het dalk iets anders gedoen wat onherstelbare skade gedoen het aan jou lewe. Dit beteken nie dat daar nie ‘n plek vir jou is in jou gemeente nie. Natuurlik het die Bybel spesifieke kriteria vir a pastoor of diaken, so daardie deur is gesluit vir jou.
Maar daar is baie ander werksgeleenthede vir die Here, en almal moet sielsherwinning gaan doen.
In Psalm 51 lees ons hoe Dawid bid om te kan aanhou om vir God te lewe, na sy sonde met Batseba. Toe Dawid aangevat was deur die man van God, het hy homself bekeer. Hy het sy sondes bely en verdere werke vir die Here verrig. 3 Wees my genadig, o God, na u goedertierenheid; delg my oortredinge uit na die grootheid van u barmhartigheid.
Simson was deur godvresende ouers grootgemaak en het ‘n groot gawe ontvang, maar wat het hy gemaak daarmee? Hy het sy Nazaretiese eed gebreek en vrouens nagejaag tot op ‘n punt waar sy lewe heeltemal verwoes was.
Teen die einde van sy lewe het die Filistyne hom ‘n slaaf gemaak en sy oë uitgesteek. Die simboliek agter Simson se hare wat weer gegroei het, was dat God hom nog kon gebruik.
Die doel van Simson se lewe was om die kinders van Israel te verlos van die Filistyne, wat hy op die einde tog gedoen het. In die ideale wêreld sou hy nie in die proses doodgegaan het nie, maar daar is nagevolge vir ons sondes. Selfs al het Simson vele kere drooggemaak en op baie maniere ‘n mislukking was, het hy sekerlik tevrede gevoel toe hy sy lewensdoel uitgevoer het.
“Dit is ŉ arrogante aanname om te sê dat alle menslike wesens here en meesters is van die laer skeppings” Gandhi
Gandhi, soos baie Hindoes, was ŉ vegetariër en het geleer dat dit misdaad was om vleis te eet, waarna hy met minagting as karkaste verwys het. Hy was teen die inneem van dierprodukte en het op ŉ ekstreme vrugtariër dieet gegaan vir vyf jaar, wat veroorsaak het dat hy lei aan pleuris. Toe ŉ dokter vir hom ingelig het dat hy nie slegs van vrugte af kon leef nie, het hy onwillig begin om bokmelk te drink.
Hier is 'n preek oor Skynheiligheid wat praat oor Gandhi Posted by
Indien jy drie dieetkundiges sou vra wat die ideale dieet is, sal jy sonder twyfel drie verskillende antwoorde kry. Daar is net soveel wat ons nie verstaan nie ten opsigte van die menslike liggaam. Die feit dat verskillende kulture dikwels drastiese verskillende diëte het is net ‘n bewys van die aanpasbaarheid van die liggaam. Voeding is ‘n baie ingewikkelde onderwerp, en daar is heelwaarskynlik nog baie belangrike voedingstowwe wat steeds ontdek moet word. Soos met elke aspek van die lewe, het die Bybel al die antwoorde, so die beste voedings praktyk is om te probeer om ‘n gebalanseerde dieet te eet, wat die voedsel insluit wat spesifiek in die Bybel genoem word. Die Bybel Verskoon Soetgoed
“Verder het hy vir hulle gesê: Gaan, eet lekker spys en drink soet dranke en stuur porsies aan hulle vir wie niks berei is nie; want hierdie dag is heilig aan onse HERE. Wees dan nie bedroef nie, want die blydskap in die HERE — dit is julle beskutting.” Nehemía 8:111
Oormatige inname van verwerkde suiker is gekoppel aan lae energie vlakke so wel as vetsug, maar die Bybel onderrig dat heuning, ‘n natuurlike suiker, goed is in matigheid. “Het jy heuning gevind, eet tot jy genoeg het, sodat jy daar nie sat van word en dit uitspuug nie.” Spreuke 25:16
Dis egter nie net heuning wat in die Bybel genoem word nie. Baie mense besef nie dat suikerriet (kalmoes) ook in die Bybel genoem word nie. “Waarom sou daar tog vir My wierook uit Skeba kom en die kosbare kalmoes uit ’n ver land? Julle brandoffers is nie welgevallig nie, en julle slagoffers is My nie aangenaam nie.” Jeremia 6:20
Kinders het van nature ‘n soet tand, en Jesus Christus was self nie ontneem van soetgoed as ‘n kind of as ‘n volwassene nie. Nie net weet ons dat hy heuning geëet het nie maar ons word selfs ‘n rede gegee vir dit. Ons mag dalk nie ten volle die geestelike voordele van heuning verstaan wat in die boonste verse na verwys word nie, maar ons wil definitief hê ons kinders moet meedeel in die wysheid oor hoe om die goed in die lewe te kies. Daar is soveel dinge waarvoor ons moet nee sê in vandag se dae. Moenie jouself en jou kinders ontneem van een van die lewe se mees natuurlike plesiere nie. Voeding tendense verander heeltyd, maar God se Woord verander nooit.
Hier is ‘n onlangse preek oor Bybelse Voeding. Posted by